เทศบัญญัติเทศบาลตำบลสันปูเลยเทศบัญญัติเทศบาลตำบลสันปูเลยเรื่องการควบคุมกิจการที่เป็นอันตรายต่อสุขภาพพ.ศ.๒๕๕๒[๑] โดยที่เห็นเป็นการสมควรตราเทศบัญญัติเทศบาลตำบลสันปูเลยเรื่อง การควบคุมกิจการที่เป็นอันตรายต่อสุขภาพขึ้นใช้บังคับอาศัยอำนาจตามความในมาตรา ๖๐แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติม (ฉบับที่ ๕) พ.ศ. ๒๕๑๐ประกอบมาตรา ๗ มาตรา ๓๒ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕แห่งพระราชบัญญัติการสาธารณสุข พ.ศ. ๒๕๓๕อันเป็นพระราชบัญญัติบางประการเกี่ยวกับการกำจัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๔๓ ของรัฐธรรมนูญแห่งราชอาณาจักรไทย พุทธศักราช ๒๕๕๐บัญญัติให้กระทำได้ โดยอาศัยอำนาจตามบทบัญญัติแห่งกฎหมาย เทศบาลตำบลสันปูเลยโดยความเห็นชอบของสภาเทศบาลตำบลสันปูเลยและผู้ว่าราชการจังหวัดเชียงใหม่จึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลสันปูเลยเรื่อง การควบคุมกิจการที่เป็นอันตรายต่อสุขภาพ พ.ศ. ๒๕๕๒ข้อ ๒เทศบัญญัตินี้ให้ใช้บังคับตั้งแต่วันที่ได้ประกาศไว้โดยเปิดเผยที่สำนักงานเทศบาลตำบลสันปูเลยแล้วเจ็ดวันข้อ ๓ให้ยกเลิกข้อบัญญัติองค์การบริหารส่วนตำบลสันปูเลยเรื่อง กิจการที่เป็นอันตรายต่อสุขภาพ พ.ศ. ๒๕๕๑ บรรดาข้อบังคับ กฎ ระเบียบหรือคำสั่งซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนหมวด๑บททั่วไป ข้อ ๕ ในเทศบัญญัตินี้เจ้าพนักงานท้องถิ่น หมายความว่านายกเทศมนตรีตำบลสันปูเลยเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ผู้ซึ่งได้รับการแต่งตั้งจากเจ้าพนักงานท้องถิ่นหมายความว่า ข้าราชการหรือพนักงานส่วนท้องถิ่น ซึ่งได้รับการแต่งตั้งจากเจ้าพนักงานท้องถิ่นเพื่อให้ปฏิบัติการตามมาตรา๔๔ แห่งพระราชบัญญัติการสาธารณสุข พ.ศ. ๒๕๓๕การค้า หมายความว่าการประกอบธุรกิจ การพาณิชย์ การอุตสาหกรรม การเกษตร การผลิต หรือให้บริการใด ๆเพื่อหาประโยชน์อันมีมูลค่าการประกอบกิจการให้บริการเลี้ยงและดูแลเด็กที่บ้านหมายความว่าการประกอบกิจการที่ให้บริการส่งพนักงานไปเลี้ยงและดูแลเด็กตั้งแต่แรกเกิดถึงอายุไม่เกิน ๖ ปี ที่บ้านของผู้รับบริการทั้งนี้ไม่ว่าการประกอบกิจการนั้นจะมีสถานที่รับเลี้ยงเด็กหรือสถานที่ฝึกอบรมพนักงานอยู่ด้วยหรือไม่ก็ตามกิจการสปาเพื่อสุขภาพ หมายความว่าการประกอบกิจการที่ให้การดูแลและสร้างสุขภาพโดยบริการหลักที่จัดไว้ ประกอบด้วยการนวดเพื่อสุขภาพ และการใช้น้ำเพื่อสุขภาพ โดยอาจมีบริการเสริมประกอบด้วย เช่นการอบเพื่อสุขภาพ การออกกำลังกายเพื่อสุขภาพ โภชนาบำบัดและการควบคุมอาหารโยคะและการทำสมาธิ การใช้สมุนไพรหรือผลิตภัณฑ์เพื่อสุขภาพตลอดจนการแพทย์ทางเลือกอื่น ๆ หรือไม่ก็ได้ โดยทั้งนี้บริการที่จัดไว้จะต้องไม่ขัดต่อกฎหมายว่าด้วยการประกอบโรคศิลปะและกฎหมายว่าด้วยวิชาชีพทางการแพทย์และต้องเป็นไปตามหลักเกณฑ์และวิธีการที่กระทรวงสาธารณสุขประกาศกำหนดข้อ ๕ให้กิจการที่เป็นอันตรายต่อสุขภาพดังต่อไปนี้ เป็นกิจการที่ต้องมีการควบคุมในเขตเทศบาลตำบลสันปูเลย๕.๑ กิจการที่เกี่ยวกับการเลี้ยงสัตว์(๑) การเลี้ยงสัตว์บก สัตว์ปีก สัตว์น้ำสัตว์เลื้อยคลาน แมงหรือแมลง(๒) การเลี้ยงสัตว์เพื่อรีดเอาน้ำนม(๓) การประกอบกิจการเลี้ยง รวบรวมสัตว์หรือธุรกิจอื่นใดอันมีลักษณะทำนองเดียวกันเพื่อให้ประชาชนเข้าชมหรือเพื่อประโยชน์ของกิจการนั้น ทั้งนี้จะมีการเรียกเก็บค่าดูหรือค่าบริการไม่ว่าทางตรงหรือทางอ้อมหรือไม่ก็ตาม๕.๒ กิจการที่เกี่ยวกับสัตว์หรือผลิตภัณฑ์(๑) การฆ่าสัตว์ ยกเว้นในสถานที่จำหน่ายอาหารการเร่ขาย การขายในตลาดและการฆ่าเพื่อบริโภคในครัวเรือน(๒) การฟอกหนังสัตว์ ขนสัตว์ การสะสมหนังสัตว์ขนสัตว์ที่ยังไม่ได้ฟอก(๓) การสะสมเขาสัตว์กระดูกสัตว์ที่ยังมิได้แปรรูป(๔) การเคี่ยวหนังสัตว์ เอ็นสัตว์ ไขสัตว์(๕) การต้ม การตาก การเผาเปลือกหอย เปลือกปูเปลือกกุ้ง ยกเว้นในสถานที่จำหน่ายอาหาร การเร่ขาย และการขายในตลาด(๖) การประดิษฐ์เครื่องใช้หรือผลิตภัณฑ์อื่น ๆจากเปลือกหอย กระดูกสัตว์ เขาสัตว์ หนังสัตว์ ขนสัตว์ หรือส่วนอื่น ๆ ของสัตว์(๗) การผลิต การโม่ การป่น การบด การผสม การบรรจุการสะสม หรือการกระทำอื่นใดต่อสัตว์ หรือพืช หรือส่วนหนึ่งส่วนใดของสัตว์หรือพืชเพื่อเป็นอาหารสัตว์(๘) การสะสมหรือล้างครั่ง๕.๓ กิจการที่เกี่ยวกับอาหาร เครื่องดื่ม น้ำดื่ม(๑) การผลิตเนย เนยเทียม(๒) การผลิตกะปิ น้ำพริกแกง น้ำพริกเผา น้ำปลาน้ำเคย น้ำบูดู ไตปลา เต้าเจี้ยว ซีอิ้ว หอยดอง หรือซอสปรุงรสอื่น ๆยกเว้นการผลิตเพื่อบริโภคในครัวเรือน(๓) การผลิต การหมัก การสะสมปลาร้า ปลาเจ่ากุ้งเจ่า ยกเว้นการผลิตเพื่อบริโภคในครัวเรือน(๔) การตากเนื้อสัตว์ การผลิตเนื้อสัตว์เค็มการเคี่ยวมันกุ้ง ยกเว้นการผลิตเพื่อบริโภคในครัวเรือน(๕) การนึ่ง การต้ม การเคี่ยว การตากหรือวิธีอื่นใดในการผลิตอาหารจากสัตว์ พืช ยกเว้นในสถานที่จำหน่ายอาหาร การเร่ขายการขายในตลาด และการผลิตเพื่อบริโภคในครัวเรือน(๖) การเคี่ยวน้ำมันหมู การผลิตกุนเชียง หมูยอไส้กรอก หมูตั้ง ยกเว้นในสถานที่จำหน่ายอาหาร การเร่ขาย การขายในตลาดและการผลิตเพื่อบริโภคในครัวเรือน(๗) การผลิตเส้นหมี่ ขนมจีน ก๋วยเตี๋ยว เต้าฮวยเต้าหู้ วุ้นเส้น เกี้ยมอี๋(๘) การผลิตแบะแซ(๙) การผลิตอาหารบรรจุกระป๋อง ขวดหรือภาชนะอื่นใด(๑๐) การประกอบกิจการการทำขนมปังสด ขนมปังแห้งจันอบ ขนมเปี๊ยะ(๑๑) การแกะการล้างสัตว์น้ำที่ไม่ใช่ส่วนหนึ่งของกิจการห้องเย็น ยกเว้นการผลิตเพื่อบริโภคในครัวเรือน(๑๒) การผลิตน้ำอัดลม น้ำหวาน น้ำโซดาน้ำถั่วเหลือง เครื่องดื่มชนิดต่าง ๆ บรรจุกระป๋อง ขวด หรือภาชนะอื่นใดยกเว้นการผลิตเพื่อบริโภคในครัวเรือน(๑๓) การผลิต การแบ่งบรรจุน้ำตาล(๑๔) การผลิต ผลิตภัณฑ์จากน้ำนมวัว(๑๕) การผลิต การแบ่งบรรจุเอททิลแอลกอฮอล์ สุราเบียร์ น้ำส้มสายชู(๑๖) การคั่วกาแฟ(๑๗) การผลิตลูกชิ้นด้วยเครื่องจักร(๑๘) การผลิตผงชูรส(๑๙) การผลิตน้ำกลั่น น้ำบริโภค(๒๐) การตาก การหมัก การดองผัก ผลไม้หรือพืชอย่างอื่น ยกเว้นการผลิตเพื่อบริโภคในครัวเรือน(๒๑) การผลิต การบรรจุใบชาแห้งชาผงหรือเครื่องดื่มชนิดผงอื่น ๆ(๒๒) การผลิตไอศกรีมยกเว้นการผลิตเพื่อบริโภคในครัวเรือน(๒๓) การผลิตบะหมี่ มักกะโรนี หรือผลิตภัณฑ์อื่นๆ ที่คล้ายคลึงกัน(๒๔) การประกอบกิจการห้องเย็น แช่แข็งอาหาร(๒๕) การผลิตน้ำแข็งยกเว้นการผลิตเพื่อใช้ในสถานที่จำหน่ายอาหารและเพื่อการบริโภคในครัวเรือน(๒๖) การเก็บการถนอมอาหารด้วยเครื่องจักรที่มีกำลังตั้งแต่ ๕ แรงม้าขึ้นไป๕.๔ กิจการที่เกี่ยวกับยา เวชภัณฑ์อุปกรณ์การแพทย์ เครื่องสำอาง ผลิตภัณฑ์ชำระล้าง(๑) การผลิต การโม่ การบด การผสมการบรรจุยาด้วยเครื่องจักร(๒) การผลิต การบรรจุยาสีฟัน แชมพู ผ้าเย็นกระดาษเย็น เครื่องสำอางต่าง ๆ(๓) การผลิตสำลี ผลิตภัณฑ์จากสำลี(๔) การผลิตผ้าพันแผล ผ้าปิดแผล ผ้าอนามัยผ้าอ้อมสำเร็จรูป(๕) การผลิตสบู่ ผงซักฟอก ผลิตภัณฑ์ชำระล้างต่างๆ๕.๕ กิจการที่เกี่ยวกับการเกษตร(๑) การอัด การสกัดเอาน้ำมันจากพืช(๒) การล้าง การอบ การรม การสะสมยางดิบ(๓) การผลิตแป้งมันสำปะหลัง แป้งสาคูหรือแป้งอื่นๆ ในทำนองเดียวกันด้วยเครื่องจักร(๔) การสีข้าวด้วยเครื่องจักร(๕) การผลิตยาสูบ(๖) การขัด การกะเทาะ การบดเมล็ดพืชการนวดข้าวด้วยเครื่องจักร(๗) การผลิต การสะสมปุ๋ย(๘)การผลิตใยมะพร้าวหรือวัตถุที่คล้ายคลึงด้วยเครื่องจักร(๙) การตาก การสะสมหรือการขนถ่ายมันสำปะหลัง๕.๖ กิจการที่เกี่ยวกับโลหะหรือแร่(๑) การผลิตโลหะเป็นภาชนะ เครื่องมือเครื่องจักรอุปกรณ์หรือเครื่องใช้ต่าง ๆ(๒) การหลอม การหล่อ การถลุงแร่หรือโลหะทุกชนิดยกเว้นกิจการใน (๑)(๓) การกลึง การเจาะ การเชื่อม การตี การตัดการประสาน การรีด การอัดโลหะด้วยเครื่องจักร หรือก๊าซ ยกเว้นกิจการใน (๑)(๔) การเคลือบ การชุบโลหะด้วยตะกั่ว สังกะสีดีบุก โครเมี่ยม นิกเกิล หรือโลหะอื่นใด ยกเว้นกิจการใน (๑)(๕) การขัด การล้างโลหะด้วยเครื่องจักร สารเคมีหรือวิธีอื่นใด ยกเว้นกิจการใน (๑)(๖) การทำเหมืองแร่ การสะสม การแยกการคัดเลือกหรือการล้างแร่๕.๗ กิจการที่เกี่ยวกับยานยนต์ เครื่องจักรหรือเครื่องกล(๑) การต่อ การประกอบ การเคาะ การปะผุ การพ่นสีการพ่นสารกันสนิมยานยนต์(๒) การตั้งศูนย์ถ่วงล้อ การซ่อม การปรับแต่งระบบปรับอากาศหรืออุปกรณ์ที่เป็นส่วนประกอบของยานยนต์เครื่องจักรหรือเครื่องกล(๓) การประกอบธุรกิจเกี่ยวกับยานยนต์ เครื่องจักรหรือเครื่องกล ซึ่งมีไว้บริการ หรือจำหน่าย และในการประกอบธุรกิจนั้นมีการซ่อมหรือปรับปรุงยานยนต์ เครื่องจักรหรือเครื่องกลดังกล่าวด้วย(๔) การล้าง การอัดฉีดยานยนต์(๕) การผลิต การซ่อม การอัดแบตเตอรี่(๖) การปะ การเชื่อมยาง(๗) การอัดผ้าเบรก ผ้าคลัตช์๕.๘ กิจการที่เกี่ยวกับไม้(๑) การผลิตไม้ขีดไฟ(๒) การเลื่อย การซอย การขัด การไส การเจาะการขุดร่อง การทำคิ้วหรือการตัดไม้ด้วยเครื่องจักร(๓) การประดิษฐ์ไม้ หวายเป็นสิ่งของด้วยเครื่องจักร หรือการพ่น การทาสารเคลือบเงาสีหรือการแต่งสำเร็จผลิตภัณฑ์จากไม้หรือหวาย(๔) การอบไม้(๕) การผลิตธูป(๖) การประดิษฐ์สิ่งของ เครื่องเขียนด้วยกระดาษ(๗) การผลิตกระดาษต่าง ๆ(๘) การเผาถ่าน หรือการสะสมถ่าน๕.๙ กิจการที่เกี่ยวกับการบริการ(๑) กิจการสปาเพื่อสุขภาพเว้นแต่เป็นการให้บริการในสถานพยาบาลตามกฎหมายว่าด้วยสถานพยาบาล(๒) การประกอบกิจการอาบ อบ นวดเว้นแต่เป็นการให้บริการใน ๕.๙ (๑) หรือในสถานพยาบาล ตามกฎหมายว่าด้วยสถานพยาบาล(๓) การประกอบกิจการสถานที่อาบน้ำ อบไอน้ำอบสมุนไพร เว้นแต่เป็นการให้บริการใน ๕.๙ (๑) หรือในสถานพยาบาลตามกฎหมายว่าด้วยสถานพยาบาล(๔) การประกอบกิจการโรงแรมหรือกิจการอื่นในทำนองเดียวกัน(๕) การประกอบกิจการหอพัก อาคารชุดให้เช่าห้องเช่า ห้องแบ่งเช่าหรือกิจการอื่นในทำนองเดียวกัน(๖) การประกอบกิจการโรงมหรสพ(๗) การจัดให้มีการแสดงดนตรี เต้นรำ รำวง รองเง็งดิสโก้เทค คาราโอเกะหรือการแสดงอื่น ๆ ในทำนองเดียวกัน(๘) การประกอบกิจการสระว่ายน้ำ หรือกิจการอื่น ๆในทำนองเดียวกันเว้นแต่เป็นการให้บริการใน ๕.๙ (๑)(๙) การจัดให้มีการเล่นสเก็ต โดยมีแสงหรือเสียงประกอบ หรือการเล่นอื่น ๆ ในทำนองเดียวกัน(๑๐) การประกอบกิจการเสริมสวยหรือแต่งผมเว้นแต่กิจการที่อยู่ในบังคับตามกฎหมายว่าด้วยการประกอบวิชาชีพเวชกรรม(๑๑) การประกอบกิจการให้บริหารควบคุมน้ำหนักโดยวิธีการควบคุมทางโภชนาการให้อาหารที่มีวัตถุประสงค์พิเศษ การบริหารร่างกายหรือโดยวิธีอื่นใด เว้นแต่การให้บริการดังกล่าวใน ๕.๙ (๑) หรือสถานพยาบาลตามกฎหมายว่าด้วยสถานพยาบาล(๑๒) การประกอบกิจการสวนสนุก ตู้เกม(๑๓)การประกอบกิจการสนามกอล์ฟหรือสถานฝึกซ้อมกอล์ฟ(๑๔)การประกอบกิจการห้องปฏิบัติการทางการแพทย์การสาธารณสุขวิทยาศาสตร์หรือสิ่งแวดล้อม(๑๕) การสักผิวหนัง การเจาะหูหรือเจาะอวัยวะอื่น(๑๖)การประกอบกิจการให้บริการเลี้ยงและดูแลเด็กที่บ้าน๕.๑๐ กิจการที่เกี่ยวกับสิ่งทอ(๑) การปั่นด้าย การกรอด้ายการทอผ้าด้วยเครื่องจักร หรือการทอผ้าด้วยกี่กระตุกตั้งแต่ ๕ กี่ขึ้นไป(๒) การสะสมปอ ป่าน ฝ้ายหรือนุ่น(๓) การปั่นฝ้ายหรือนุ่นด้วยเครื่องจักร(๔) การทอเสื่อ กระสอบ พรม หรือสิ่งทออื่น ๆด้วยเครื่องจักร(๕) การเย็บผ้าด้วยเครื่องจักรตั้งแต่ ๕เครื่องขึ้นไป(๖) การพิมพ์ผ้า หรือการพิมพ์บนสิ่งทออื่น ๆ(๗) การซัก การอบ การรีดการอัดกลีบผ้าด้วยเครื่องจักร(๘) การย้อม การกัดสีผ้าหรือสิ่งทออื่น ๆ๕.๑๑ กิจการที่เกี่ยวกับหิน ดิน ทราย ซีเมนต์หรือวัตถุที่คล้ายคลึง(๑) การผลิตภาชนะดินเผาหรือผลิตภัณฑ์ดินเผา(๒) การระเบิด การโม่ การป่นหินด้วยเครื่องจักร(๓) การผลิตเครื่องใช้ด้วยซีเมนต์หรือวัตถุที่คล้ายคลึง(๔) การสะสม การผสมซีเมนต์ หิน ทรายหรือวัตถุที่คล้ายคลึง(๕) การเจียรไนเพชร พลอย หิน กระจกหรือวัตถุที่คล้ายคลึง(๖) การเลื่อย การตัดหรือการประดิษฐ์หินเป็นสิ่งของต่าง ๆ(๗) การผลิตชอล์ก ปูนปลาสเตอร์ ปูนขาว ดินสอพองหรือการเผาหินปูน(๘) การผลิตผลิตภัณฑ์ต่างๆที่มีแร่ใยหินเป็นส่วนประกอบหรือส่วนผสม เช่น ผ้าเบรก ผ้าคลัตช์ กระเบื้องยางฝ้าเพดาน ท่อน้ำ เป็นต้น(๙) การผลิตกระจกหรือผลิตภัณฑ์แก้ว(๑๐) การผลิตกระดาษทราย(๑๑) การผลิตใยแก้วหรือผลิตภัณฑ์จากใยแก้ว๕.๑๒ กิจการที่เกี่ยวกับปิโตรเลียม ถ่านหินสารเคมี(๑) การผลิต การบรรจุ การสะสม การขนส่งกรด ด่างสารออกซิไดส์ หรือสารตัวทำละลาย(๒) การผลิต การบรรจุ การสะสม การขนส่งก๊าซ(๓) การผลิต การกลั่น การสะสมการขนส่งน้ำมันปิโตรเลียมหรือผลิตภัณฑ์ปิโตรเลียมต่าง ๆ(๔) การผลิต การสะสม การขนส่งถ่านหิน ถ่านโค้ก(๕) การพ่นสี ยกเว้นกิจการใน ๕.๗ (๑)(๖) การประดิษฐ์สิ่งของเครื่องใช้ตัวยาง ยางเทียมพลาสติก เซลลูลอยด์เบเกอร์ไลท์ หรือวัตถุที่คล้ายคลึง(๗) การโม่ การบดชัน(๘) การผลิต การสะสมสีหรือน้ำมันผสมสี(๙) การผลิตการล้างฟิล์มรูปถ่ายหรือฟิล์มภาพยนตร์(๑๐) การเคลือบ การชุบวัตถุด้วยพลาสติกเซลลูลอยด์ เบเกอร์ไลท์หรือวัตถุที่คล้ายคลึง(๑๑) การผลิตพลาสติก เซลลูลอยด์เบเกอร์ไลท์หรือวัตถุที่คล้ายคลึง(๑๒) การผลิต การบรรจุ การสะสม สารเคมีดับเพลิง(๑๓) การผลิต การสะสม น้ำแข็งแห้ง(๑๔) การผลิต การสะสมการขนส่งดอกไม้เพลิงหรือสารเคมีอันเป็นส่วนประกอบในการผลิตดอกไม้เพลิง(๑๕) การผลิต การสะสมเชลแล็ก หรือสารเคลือบเงา(๑๖) การผลิต การบรรจุ การสะสมการขนส่งสารกำจัดศัตรูพืชหรือพาหะนำโรค(๑๗) การผลิต การบรรจุ การสะสมกาว๕.๑๓ กิจการอื่น ๆ(๑)การพิมพ์หนังสือหรือสิ่งพิมพ์อื่นที่มีลักษณะเดียวกันด้วยเครื่องจักร(๒) การผลิต การซ่อมเครื่องอิเล็กทรอนิกส์เครื่องไฟฟ้า อุปกรณ์อิเล็กทรอนิกส์ อุปกรณ์ไฟฟ้า(๓) การผลิตเทียน เทียนไขหรือวัตถุที่คล้ายคลึง(๔) การพิมพ์แบบ พิมพ์เขียวหรือการถ่ายเอกสาร(๕) การสะสมวัตถุหรือสิ่งของที่ชำรุดใช้แล้วหรือเหลือใช้(๖) การประกอบกิจการโกดังสินค้า(๗) การล้างขวด ภาชนะหรือบรรจุภัณฑ์ที่ใช้แล้ว(๘) การพิมพ์สีลงบนวัตถุที่มิใช่สิ่งทอ(๙) การก่อสร้าง(๑๐) การขนส่งหินคลุก ดินลูกรังหมวด๒หลักเกณฑ์และเงื่อนไขทั่วไป ข้อ ๖ผู้ดำเนินกิจการตามข้อ ๕ทั้งเป็นการค้า และไม่เป็นการค้า ต้องปฏิบัติตามหลักเกณฑ์และเงื่อนไขทั่วไปเพื่อการดูแลสภาพหรือสุขลักษณะของสถานที่ที่ใช้ดำเนินการและต้องปฏิบัติตามมาตรการเพื่อป้องกันอันตรายต่อสุขภาพ ดังต่อไปนี้๖.๑ สถานที่ตั้ง ลักษณะอาคารและการสุขาภิบาล๖.๑.๑ สถานประกอบกิจการต้องตั้งอยู่ห่างจากชุมชนวัด ศาสนา โบราณสถาน โรงเรียน สถาบันการศึกษา โรงพยาบาล หรือสถานที่อื่น ๆตามกฎหมายว่าด้วยโรงงาน หรือกฎหมายอื่นที่เกี่ยวข้อง ทั้งนี้ ในกรณีที่สถานประกอบกิจการที่ไม่เข้าข่ายเป็นโรงงานให้เป็นไปตามที่เจ้าพนักงานท้องถิ่นประกาศกำหนด โดยคำนึงถึงลักษณะและประเภทของการประกอบกิจการซึ่งอาจก่อให้เกิดอันตรายต่อสุขภาพอนามัยของประชาชนหรือก่อเหตุรำคาญ๖.๑.๒ อาคารได้รับอนุญาตตามพระราชบัญญัติควบคุมอาคาร พ.ศ. ๒๕๒๒ หรือกฎหมายอื่น ๆ ที่เกี่ยวข้อง๖.๑.๓ บันไดหนีไฟเป็นไปตามพระราชบัญญัติควบคุมอาคาร พ.ศ. ๒๕๒๒ หรือกฎหมายอื่น ๆ ที่เกี่ยวข้อง๖.๑.๔ ป้ายบอกทางฉุกเฉินเป็นไปตามพระราชบัญญัติควบคุมอาคาร พ.ศ. ๒๕๒๒ หรือกฎหมายอื่น ๆ ที่เกี่ยวข้อง๖.๑.๕ ไฟส่องฉุกเฉิน เป็นไปตามพระราชบัญญัติควบคุมอาคารพ.ศ. ๒๕๒๒ หรือกฎหมายอื่น ๆ ที่เกี่ยวข้อง๖.๑.๖ ระบบระบายอากาศเป็นไปตามพระราชบัญญัติควบคุมอาคาร พ.ศ. ๒๕๒๒ หรือกฎหมายอื่น ๆ ที่เกี่ยวข้อง๖.๑.๗ แสงสว่างเป็นไปตามพระราชบัญญัติควบคุมอาคาร พ.ศ. ๒๕๒๒ หรือกฎหมายอื่นๆ ที่เกี่ยวข้อง๖.๑.๘ ห้องน้ำ ห้องส้วมเป็นไปตามพระราชบัญญัติควบคุมอาคาร พ.ศ. ๒๕๒๒ หรือกฎหมายอื่น ๆ ที่เกี่ยวข้อง๖.๑.๙ การเก็บรวบรวมขยะเป็นไปตามพระราชบัญญัติควบคุมอาคาร พ.ศ. ๒๕๒๒๖.๑.๑๐ มีมูลฝอยที่ปนเปื้อนสารพิษหรือวัตถุอันตราย๖.๑.๑๑ มีการป้องกันและกำจัดแมลงและสัตว์เป็นโรคที่เป็นพาหะของโรค๖.๑.๑๒สถานประกอบกิจการที่มีโรงอาหารหรือห้องครัวที่จัดไว้สำหรับประกอบอาหารการปรุงอาหารการสะสมอาหาร สำหรับคนงาน หรือผู้มาใช้บริการเป็นไปตามข้อกำหนดด้านสุขาภิบาล อาหารการสะสมอาหาร สำหรับคนงาน หรือผู้มาใช้บริการเป็นไปตามข้อกำหนดด้านสุขาภิบาลอาหารสำหรับสถานประกอบการค้าอาหารตามโครงการรณรงค์ปรับปรุงสถานที่ปรุง ประกอบจำหน่ายอาหาร๖.๑.๑๓ สถานประกอบการจัดวางสิ่งของปลอดภัยรักษาความสะอาดเป็นไปตามพระราชบัญญัติควบคุมอาคาร พ.ศ. ๒๕๒๒ หรือกฎหมายอื่น ๆที่เกี่ยวข้อง๖.๑.๑๔ สถานประกอบการ จัดระบบสัญญาณเตือนเพลิงไหม้และเครื่องดับเพลิงเป็นไปตามพระราชบัญญัติควบคุมอาคารพ.ศ. ๒๕๒๒ หรือกฎหมายอื่น ๆ ที่เกี่ยวข้อง๖.๑.๑๕สถานประกอบการจัดการเก็บวัตถุอันตรายเป็นไปตามพระราชบัญญัติควบคุมอาคาร พ.ศ. ๒๕๒๒หรือกฎหมายอื่น ๆ ที่เกี่ยวข้อง๖.๑.๑๖ สถานประกอบการจัดการป้องกันมิให้เกิดมลพิษทางเสียง๖.๑.๑๗สถานประกอบการจัดการป้องกันมิให้เกิดมลพิษทางอากาศ๖.๑.๑๘สถานประกอบการจัดการป้องกันมิให้เกิดมลพิษทางน้ำ๖.๑.๑๙สถานประกอบการจัดการป้องกันมิให้เกิดมลพิษสั่นสะเทือน๖.๑.๒๐สถานประกอบการจัดการป้องกันมิให้เกิดมลพิษของเสียอันตราย๖.๒ การดูแลสภาพและสุขลักษณะของสถานที่๖.๒.๑สถานที่นั้นต้องตั้งในทำเลซึ่งจะทำรางระบายน้ำรับน้ำเสียไปให้พ้นจากที่นั่นโดยสะดวก๖.๒.๒ต้องทำรางระบายน้ำไปสู่ทางระบายน้ำสาธารณะหรือบ่อซึ่งรับน้ำเสียด้วยวัตถุถาวรที่มีลักษณะเรียบไม่ซึม ไม่รั่ว น้ำไหลได้สะดวก๖.๒.๓ การระบายน้ำต้องไม่ให้เป็นที่เดือดร้อนแก่ผู้ใช้น้ำ ในทางน้ำสาธารณะหรือแก่ผู้อาศัยใกล้เคียง๖.๒.๔ เมื่อเจ้าพนักงานสาธารณสุขเห็นว่าสถานที่ใดสมควรจะต้องทำพื้นด้วยวัตถุถาวรเพื่อป้องกันมิให้น้ำซึมรั่วหรือขังอยู่ได้หรือเห็นว่าควรมีบ่อพักน้ำเสียหรือทำการบำบัดน้ำเสียให้ถูกต้องตามหลักสุขาภิบาลหรือต้องมีบ่อตักไขมัน (Grease Trap) เครื่องป้องกันกลิ่นไอ เสียง ความกระเทือน ฝุ่น ละออง เขม่า เถ้า ควัน มูลหรือสิ่งอื่นใดซึ่งอาจเป็นเหตุรำคาญแก่ผู้อยู่ใกล้เคียงผู้ประกอบกิจการนั้นต้องปฏิบัติให้เป็นไปตามคำแนะนำของเจ้าพนักงานสาธารณสุขภายในระยะเวลาที่เจ้าพนักงานท้องถิ่นหรือเจ้าพนักงานสาธารณสุขกำหนด๖.๒.๕ต้องจัดสถานที่มิให้เป็นที่อาศัยของสัตว์นำโรค๖.๒.๖ ต้องมีที่รองรับมูลฝอยและสิ่งปฏิกูลให้ถูกสุขลักษณะ๖.๒.๗ต้องจัดให้มีส้วมที่ถูกสุขลักษณะตามกฎกระทรวง ฉบับที่ ๒ (พ.ศ. ๒๕๓๖)ซึ่งออกตามความในพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ และหรือตามกฎกระทรวง ฉบับที่ ๓๙ (พ.ศ. ๒๕๓๗)ออกตามความในพระราชบัญญัติควบคุมอาคาร พ.ศ. ๒๕๒๒และต้องมีปริมาณที่เพียงพอกับจำนวนคนที่ทำการอยู่ในสถานที่นั้น๖.๒.๘ สถานที่เลี้ยงสัตว์ต้องสร้างให้ได้สุขลักษณะตามความเห็นชอบของเจ้าพนักงานท้องถิ่นหรือเจ้าพนักงานสาธารณสุข๖.๒.๙ สถานที่เกี่ยวกับการตากหรือผึ่งสินค้าต้องมีที่สำหรับตาก หรือผึ่งสินค้าที่ไม่ก่อเหตุรำคาญและตามที่เจ้าพนักงานสาธารณสุขเห็นชอบ๖.๒.๑๐ ปฏิบัติอื่นใดภายใต้กฎหมายที่เกี่ยวข้องและต้องถูกสุขลักษณะปลอดภัยต่อสุขภาพตามที่เจ้าพนักงานท้องถิ่นหรือเจ้าพนักงานสาธารณสุขเห็นสมควรเพื่อให้ถูกสุขลักษณะ๖.๓ มาตรการป้องกันอันตรายต่อสุขภาพ๖.๓.๑ต้องรักษาสถานที่ตามเงื่อนไขที่ได้กำหนดไว้ในข้อ ๖.๑ ให้อยู่ในภาวะอันดีเสมอ และทำความสะอาดกวาดล้างสถานที่ประกอบการค้าให้สะอาดทุกวัน๖.๓.๒ต้องประกอบการค้าภายในเขตสถานที่ที่ได้รับอนุญาตและตามกำหนดวันเวลาที่ได้รับอนุญาต๖.๓.๓ ต้องรักษาเครื่องมือเครื่องใช้ในการประกอบการทุกอย่างให้สะอาดอยู่เสมอถ้าเศษวัสดุหรือวัตถุแห่งการค้านั้นจักใช้เป็นอาหารต้องป้องกันวัตถุนั้นให้พ้นจากฝุ่นละออง แมลงวัน แมลงสาบ ยุง หรือพาหะนำโรคอื่น ๆ๖.๓.๔ การจะเปลี่ยนแปลง แก้ไขหรือเพิ่มเติมสถานที่ต้องได้รับอนุญาตจากเจ้าพนักงานท้องถิ่นก่อน๖.๓.๕ ต้องปฏิบัติการทุกอย่างเพื่อให้ป้องกันอันตรายต่อสุขภาพ ตามคำแนะนำของเจ้าพนักงานสาธารณสุขหรือตามคำสั่งของเจ้าพนักงานท้องถิ่น๖.๓.๖ ต้องยินยอมและให้ความสะดวกแก่เจ้าพนักงานท้องถิ่น หรือเจ้าพนักงานสาธารณสุขหรือผู้ที่ได้รับมอบหมาย เข้าตรวจสถานที่ เครื่องมือ เครื่องใช้ตลอดจนวิธีการประกอบการค้านั้นได้ ในเวลาอันสมควรเมื่อได้รับแจ้งความประสงค์ให้ทราบแล้วหมวด๓หลักเกณฑ์วิธีการ และเงื่อนไขการขอและการออกใบอนุญาต ข้อ ๗นับแต่วันที่เทศบัญญัตินี้มีผลใช้บังคับห้ามมิให้ผู้ใดดำเนินกิจการตามประเภทที่ระบุไว้ในข้อ ๕ ในลักษณะที่เป็นการค้าเว้นแต่จะได้รับใบอนุญาตจากเจ้าพนักงานท้องถิ่นในการออกใบอนุญาตประกอบกิจการตามวรรคหนึ่งเจ้าพนักงานท้องถิ่นอาจกำหนดเงื่อนไขโดยเฉพาะให้ผู้รับใบอนุญาตปฏิบัติเพื่อป้องกันอันตรายต่อสุขภาพของสาธารณชนเพิ่มเติมจากที่กำหนดไว้โดยทั่วไปในข้อ ๖ก็ได้ข้อ ๘ผู้ใดประสงค์ที่จะประกอบกิจการที่เป็นอันตรายต่อสุขภาพตามข้อ๕ในลักษณะที่เป็นการค้าต้องจัดสถานที่สำหรับประกอบกิจการนั้นและปฏิบัติให้เป็นไปตามหลักเกณฑ์ตามข้อ๖ และให้ยื่นขอต่อเจ้าพนักงานท้องถิ่นตามแบบที่กำหนดท้ายเทศบัญญัตินี้เมื่อได้รับคำขอรับใบอนุญาตตามวรรคหนึ่งให้เจ้าพนักงานท้องถิ่นตรวจความถูกต้องและความสมบูรณ์ของคำขอถ้าปรากฏว่าคำขอดังกล่าวไม่ถูกต้อง หรือไม่สมบูรณ์ตามหลักเกณฑ์วิธีการหรือเงื่อนไขที่กำหนดในเทศบัญญัตินี้ให้เจ้าพนักงานท้องถิ่นรวบรวมความไม่ถูกต้องหรือไม่สมบูรณ์นั้นทั้งหมดและแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่จะต้องส่งคืนคำขอแก่ผู้ขออนุญาตก็ให้ส่งคืนคำขอพร้อมทั้งแจ้งความไม่ถูกต้อง หรือความไม่สมบูรณ์ให้ทราบภายในสิบห้าวันนับแต่วันได้รับคำขอข้อ ๙ผู้ขอรับใบอนุญาตประกอบการค้ากิจการที่เป็นอันตรายต่อสุขภาพตามข้อ๕ ให้ยื่นคำร้องต่อเจ้าพนักงานท้องถิ่น พร้อมหลักฐานต่อไปนี้๙.๑บัตรประจำตัวประชาชน/ข้าราชการ/พนักงานรัฐวิสาหกิจ พร้อมสำเนาที่รับรองถูกต้องจำนวน ๒ ฉบับ๙.๒ ทะเบียนบ้าน ทะเบียนบ้านของสถานประกอบการพร้อมรับรองสำเนาถูกต้อง จำนวน ๒ ฉบับ๙.๓ รูปถ่ายหน้าตรงครึ่งตัว ไม่สวมหมวกไม่สวมแว่นตาดำ ของผู้ขอรับใบอนุญาตขนาด ๑ x ๑๑/๒ นิ้ว จำนวน ๒ รูป๙.๔สำเนาใบอนุญาตก่อสร้างอาคารของสถานที่ขออนุญาตประกอบกิจการค้า (กรณีที่ก่อสร้างหลังพระราชบัญญัติควบคุมอาคารพ.ศ. ๒๕๒๒ ใช้บังคับ)๙.๕ สำเนาหนังสือรับรองการจดทะเบียนนิติบุคคลพร้อมสำเนาบัตรประจำตัวประชาชนของผู้แทนนิติบุคคล(ในกรณีที่ผู้ขออนุญาตเป็นนิติบุคคล)๙.๖ หนังสือมอบอำนาจพร้อมสำเนาบัตรประจำตัวประชาชน และทะเบียนบ้านของผู้รับรอง๙.๗เอกสารหรือหลักฐานอื่นที่เจ้าหน้าที่เห็นว่าสมควรเรียกเพิ่มเพื่อประกอบการพิจารณาอนุญาตข้อ ๑๐เจ้าพนักงานท้องถิ่นจะดำเนินการออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขอรับใบอนุญาตเพื่อประกอบกิจการตามข้อ๕ ทราบภายในสามสิบวัน นับแต่วันที่ได้รับคำขอตามข้อ ๘ และหลักฐานตามข้อ ๙ ถูกต้องครบถ้วนแล้วในกรณีมีเหตุอันจำเป็นเจ้าพนักงานท้องถิ่นไม่อาจดำเนินการได้ภายในกำหนดเวลาตามวรรคหนึ่งสามารถขยายเวลาออกไปได้อีกสองครั้งๆ ละไม่เกินสิบห้าวันโดยจะมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตก่อนสิ้นกำหนดเวลาตามวรรคหนึ่งหรือตามที่ได้ขยายไว้แล้วนั้นผู้ได้รับอนุญาตต้องมารับใบอนุญาตภายในสิบห้าวันทำการนับแต่วันที่ได้รับหนังสือแจ้งการอนุญาตจากเจ้าพนักงานท้องถิ่นหากไม่มารับภายในวัน เวลาที่กำหนด ถือว่าสละสิทธิ์ข้อ ๑๑เจ้าพนักงานท้องถิ่นมีอำนาจผ่อนผันผู้ประกอบกิจการตามข้อ๕ หรือผู้ขอรับใบอนุญาตประกอบการค้ากิจการที่เป็นอันตรายต่อสุขภาพงดเว้นการปฏิบัติตามเงื่อนไขที่กำหนดไว้ในข้อ ๖ เพียงเท่าที่เห็นสมควรหรือจะเปลี่ยนแปลงอย่างใด เพื่อให้เหมาะสมแก่กิจการซึ่งต้องควบคุมก็ได้ข้อ ๑๒ใบอนุญาตที่ออกตามเทศบัญญัตินี้ให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตเทศบาลตำบลสันปูเลยผู้รับใบอนุญาตตามเทศบัญญัตินี้ต้องแสดงใบอนุญาตไว้โดยเปิดเผยและเห็นได้ง่าย ณ สถานที่ประกอบกิจการตลอดเวลาที่ประกอบกิจการการขอต่ออายุใบอนุญาตจะต้องยื่นคำขอต่ออายุใบอนุญาตตามแบบที่กำหนดท้ายเทศบัญญัตินี้ภายในกำหนดสามสิบวันก่อนสิ้นอายุใบอนุญาตเมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตผู้ประกอบกิจการค้าที่มาขอต่ออายุใบอนุญาตรายใดไม่ชำระค่าธรรมเนียมตามกำหนดเวลาในวรรคสามจะต้องชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่จะได้บอกเลิกการดำเนินกิจการก่อนถึงกำหนดการเสียค่าธรรมเนียมตามเทศบัญญัตินี้ข้อ ๑๓ในกรณีที่ใบอนุญาตสูญหาย ถูกทำลายหรือชำรุดสาระสำคัญ ให้ผู้รับใบอนุญาตยื่นคำขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหาย ถูกทำลาย หรือชำรุดการขอรับใบแทนใบอนุญาต ให้ยื่นคำร้องต่อเจ้าพนักงานท้องถิ่นพร้อมด้วยหลักฐานต่อไปนี้๑๓.๑ สำเนาการลงบันทึกประจำวันของตำรวจกรณีใบอนุญาตสูญหาย ถูกทำลาย๑๓.๒ ใบอนุญาตเดิม กรณีใบอนุญาตชำรุดในสาระสำคัญ๑๓.๓ เอกสารตามข้อ ๙การขอรับใบแทนใบอนุญาตให้ใช้ใบแทนใบอนุญาตได้เท่ากับเวลาที่เหลือของอายุใบอนุญาตเดิมข้อ ๑๔ในกรณีที่ปรากฏว่าผู้รับอนุญาตสำหรับกิจการใด ไม่ปฏิบัติหรือปฏิบัติไม่ถูกต้องตามพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕หรือเทศบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตนั้นเจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ ๑๕เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้ขอรับใบอนุญาต(๑) ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒) ต้องคำพิพากษาถึงที่สุดว่าได้กระทำความผิดตามพระราชบัญญัตินี้(๓)ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕ กฎกระทรวงที่ออกตามพระราชบัญญัติการสาธารณสุขพ.ศ. ๒๕๓๕หรือเทศบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการที่ได้รับอนุญาตและการไม่ปฏิบัติหรือการปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ ๑๖คำสั่งพักการใช้ใบอนุญาตและคำสั่งเพิกถอนใบอนุญาต ให้ทำเป็นหนังสือแจ้งให้ผู้รับใบอนุญาตทราบในกรณีที่ไม่พบผู้รับใบอนุญาตหรือผู้รับใบอนุญาตไม่ยอมรับคำสั่งดังกล่าวให้ส่งโดยทางไปรษณีย์ตอบรับหรือให้ปิดคำสั่งนั้นไว้ในที่เปิดเผยเห็นได้ง่าย ณ ภูมิลำเนาหรือสำนักทำการงานของผู้รับใบอนุญาตและให้ถือว่าผู้รับใบอนุญาตนั้นได้ทราบคำสั่งแล้วตั้งแต่เวลาที่คำสั่งไปถึงหรือวันเปิดคำสั่ง แล้วแต่กรณีข้อ ๑๗ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตหมวด๔บทกำหนดโทษ ข้อ ๑๘ผู้ประกอบกิจการค้ารายใดไม่ปฏิบัติตามหรือฝ่าฝืนเทศบัญญัตินี้ต้องระวางโทษตามบทกำหนดโทษแห่งพระราชบัญญัติการสาธารณสุข พ.ศ. ๒๕๓๕หมวด๕บทเบ็ดเตล็ด ข้อ ๑๙ผู้รับใบอนุญาตประกอบการค้าซึ่งเป็นที่รังเกียจหรืออาจเป็นอันตรายต่อสุขภาพก่อนวันใช้เทศบัญญัตินี้ให้ผู้นั้นประกอบกิจการนั้นต่อไปได้เสมือนเป็นผู้ได้รับใบอนุญาตตามเทศบัญญัติแล้วแต่เมื่อใบอนุญาตดังกล่าวสิ้นอายุ และผู้นั้นยังคงประสงค์จะดำเนินกิจการต่อไป ผู้นั้นจะต้องมาดำเนินการขอรับใบอนุญาตตามเทศบัญญัตินี้ก่อนการดำเนินการข้อ ๒๐ให้เจ้าพนักงานท้องถิ่นเรียกเก็บค่าธรรมเนียมการออกใบอนุญาตให้ประกอบการค้าตามอัตราท้ายเทศบัญญัตินี้ข้อ ๒๑ใบอนุญาตฉบับหนึ่งใช้สำหรับการค้าประเภทเดียวและสำหรับสถานที่เดียวถ้าประกอบการค้าซึ่งให้ควบคุมหลายประเภทในขณะและสถานที่เดียวกันให้เรียกเก็บค่าธรรมเนียมในประเภทที่มีอัตราสูงเต็มอัตราแต่ประเภทเดียวประเภทอื่นให้เก็บเพียงกึ่งอัตราข้อ ๒๒ให้นายกเทศมนตรีตำบลสันปูเลยมีหน้าที่รักษาการให้เป็นไปตามเทศบัญญัตินี้และให้มีอำนาจออกระเบียบข้อบังคับ ประกาศ หรือคำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๒๘ กันยายน พ.ศ. ๒๕๕๒อรัญคุณยศยิ่งนายกเทศมนตรีตำบลสันปูเลย[เอกสารแนบท้าย]๑. อัตราค่าธรรมเนียมการออกใบอนุญาตท้ายเทศบัญญัติเทศบาลตำบลสันปูเลย เรื่อง การควบคุมกิจการที่เป็นอันตรายต่อสุขภาพพ.ศ.๒๕๕๒๒. คำขอรับใบอนุญาตประกอบกิจการค้าที่เป็นอันตรายต่อสุขภาพ๓. คำขอต่ออายุใบอนุญาตประกอบกิจการค้าที่เป็นอันตรายต่อสุขภาพ๔. ใบอนุญาตประกอบกิจการที่เป็นอันตรายต่อสุขภาพ(ดูข้อมูลจากภาพกฎหมาย)ปริยานุช/ผู้จัดทำ๑๙มกราคม ๒๕๕๓นันท์นภัสร์/ตรวจ๑๙มกราคม ๒๕๕๓[๑]ราชกิจจานุเบกษา เล่ม ๑๒๗/ตอนที่ ๙ ง/หน้า ๔๓๒/๑๔ มกราคม ๒๕๕๓